Presioni politik pengon zbardhjen e fatit të personave të zhdukur në Kosovë
Në Kosovë vazhdojnë të mungojnë trupat e 1 mijë e 643 personave
20 vite nga mbarimi i luftës së viteve 98-99 në Kosovë, numri i të zhdukurve vazhdon të jetë i lartë. Sipas të dhënave në Komisionin qeveritar të Kosovës për Personat e Zhdukur, ende nuk dihet për fatin e 1 mijë e 643 personave. Kryetari i këtij komisioni thotë se duhet presioni i bashkësisë ndërkombëtare, që Serbia të japi informacionet që ka lidhur me varrezat masive, ndërsa koordinatorja për Kosovën në komisionin serb thotë se bashkëpunimi është rritur, megjithëse e pranon se mund të bëhet më shumë. Për më shumë hollësi ndjekim kronikën e kolegut Burim Goxhuli. Kryetari i Komisionit qeveritar të Kosovës për Personat e Zhdukur, Prenk Gjetaj, i kërkoi Serbisë t’i japi informacionet që ka për të zhdukurit gjatë luftës së viteve 98-99. tha ai. Koordinatorja për Kosovën në komisionin qeveritar serb për të zhdukurit, Vesna Boshkoviç tha për Zërin e Amerikës se po bëjnë gjithçka që është e mundur për të ofruar informacione, megjithëse e pranon se duhet bërë më shumë. tha Vesna Boshkoviç nga Komisioni i të zhdukurve në Serbi. Numri i personave të zhdukur është 1 mijë e 643 persona. Zoti Gjetaj tha se numri i madh tregon se nuk është bërë mjaftueshëm për zbulimin e rasteve. Prandaj kërkon angazhim më të madh të komunitetit ndërkombëtar. tha zoti Gjetaj për Zërin e Amerikës. Këto komente u bënë gjatë vizitës së përfaqësuesve të vendeve të ish Jugosllavisë në ShBA, program ky i financuar nga departamenti amerikan i shtetit. Përvoja e marrë këtu i ndihmon vendet e Ballkanit Perëndimor të mësojnë nga praktikat amerikane, për mënyrat e reja të zbulimit të varrezave masive dhe identifikimin e personave.